
Visuomenės ūkio istorija. 


1. Bendri pastebėjimas apie visuo 
. menės ūkio istoriją. 


Žmonių gyvenimas nebuvo visumet toks, 
kokį dabar gyvename. Jeigu sulyginsi- 
me bet kurios kultūringos tautos dabartinį 
gyvenimą su sena praeitimi, tad iš karto 
nieko bendrą nerasime. Visa bus kitoniš- 
ka, pasikeitę. Nereikia gilintis į se- 
nuosius laikus: paklauskite dar tebegyve- 
nantį Žilą senelį, ir jis jums papasakos, kad 
jo jaunose dienose buvo kitoks gyveni- 
mas, kitokia tvarka ir papročiai, nekaip 
tenka jo Žilai galvai psrgyventi. Per ke- 
lias dešimtis metų įvyksta visuomenės 
gyvenime didelių atmainų; tad kaip gi tu- 
rėjo per šimtus ir tūkstančius metų atsi- 
mainyti tas gyvenimas'? 

Žmonių reikalavimai, tiek medžiaginiai, 
tiek ir dvasiniai,. tobulėja plėtojasi, didėja. 
Aišku, lygia greta sparčiai tobūlėja ir tie 


„būdai, kuriais žmogus tenkina savo reika- 


lavimus. Jau naujaisiais istorijos amžiais 
sugalvotos garo ir elektros milžiniškos 

mašinos pakeitė pirmykščius netobūlus 
įrankius ir iš dalies Žmogaus rankas pa- 
vadavo. Telegrafo, telefono vielos ir gelž- 
kelio bėgiai apjuosė visą žemės rutulį, 
sumažino tolumą ir sutrumpino susisieki- 
mo laiką. Žmogaus protas pergalėjo orą 
ir šiandie orlaiviai pasikelia aukščiau pil- 
kųjų debesų. 15 

monijos genijus nesustojo sustingęs 
vietoje, jis pasiryžo galutinai sau gamtos 
jėgas pavergti. | 

mogus ir jo gyvenimas kitėja. Jei 
šiandie ūkininkai žemę aria mašinomis, 
tad žilojeę senovėje ją knąisė pagaliais. 
Dar seniau tie žmonės ir visiškai Žemės 
nedirbdavo. 

Visuomenės ūkio istorija yra labai ilga 
ir paini. Nuo senų laikų įvairūs moksli- 
ninkai steigėsi nustatyti kelius, kuriais ėjo 
ūkio plėtojimasis. Bet šitas darbas yra : 
sunkus ir painus. Daugel teorijų šiuo 
reikalu sukurta ir tebiakuriama. Bet ben- 
dros sistemos visoms tautoms nustatyti 
nepajėgta, nes negalima yra nustatyti vi- | 
soms tautoms vienodą ir nekintamą ūkio 
evoliucijos dėsnį. Vienuose kraštuose 
ukio plėtojimasis ėjo vienomis, kituose 
kraštuose — kitomis sąlygomis. Todel 
aišku, kad apibendrinti tų skirtingų kraš- 
tų ūkio istoriją negalima. Tiesa, bandy- 
mų padaryti tatai buvo daug, bet visos 
tos teorijos neišlaiko bent kiek gilesnės 
kritikos, 


a) 
Svarbieji ūkio istorijos bruožai. 

Svarbu pažinti ūkio kitėjimo veiksniai 
pereinamieji momentai, o ne formos ir 
tipai. 

Ukis yra visuomeniško žmonių santy- 
kiavimo sąvoka; todel į ūkio istoriją mes 
privalome žiūrėti ūkiniu žvilgsniu. 

„Tyrinėjant ūkio istoriją, mums svarbu 
ją pažinti trejopu atžvilgiu, būtent, kaip 
žmogus santykiuoja su kitais žmonėmis, 
„su gaminimo priemonėmis ir su gaminiais 
(gamyboje, paskirstyme ir vartojime). Tie 
trys momentai ir nustato charakteringuo- 
sius ūkio periodus ir pereinamuosius mo- 
mentus (laikotarpius). : 

Žmogaus kilimas (atsiradimas) ūkio is- 
torijai nesvarbu; tas klausimas palieka- 
mas kitiems mokslams spręsti. Ukio is- 
torija tyrinėja tas sąlygas, kuriose žmo- 
gui teko gyventi labai senuose laikuose. 
Ukio istorijai svarbu nustatyti, kurias 
priemones įvairiais laikotarpiais vartojo 
žmogus ūkininkaudamas, kaip tos techni- 
kinės priemonės įgyjamos, kaip santykiuo- 
ja reikalingieji Žmogaus gyvenimui daly- 
kai (gaminiai) ir t.t. 

Pirmykštis Žmogus ir jo natura- 

linis ūkis. 

Pirmiausia ūkio istorijai ir tenka nusta- 
tyti tas sąlygas, kuriose teko gyventi pir- 
mykščiam žmogui. 

Pirmykščio gyvenimo pavyzdžių dabar 
nerandame. Dabartiniais laikais nėra to- 
kios tautos, kuri nemokėtų pasigaminti 
ugnies, o ugnis ūkio gyvenime daug pa- 
keitimų padaro. Tuo tarpu nėra abejonės, 
kad pirmutinis žmogus ugnies nemokėjo 
pasigaminti. Todel piešiant pirmykštį (na- 
turalinį) ūkį (jei tai ūkiu galima vadinti), 
dabartiniais pavyzdžiais mažai galima 
remtis ir pasinaudoti. 

Vidurinėj Afrikoj ir kituose kraštuose 
yra ir lig šiol tebegyvenančių žmonių, 
kurių protas dar nepriaugęs pagrindinio 
ūkio momento supratimo: rūpintis ryto- 
jaus diena. Jie valgo tą, ką randą. Ir 
dar daugiau: jie elgiasi kaip tie Žvėrys: 
paėdę likusį maistą meta šalin, ir jį gali 
suvartoti tas, kuris reikalingas. Neturi ir 
geresnių įrankių didesniam  Žvėriui už- 
mušti. 

Galima sakyti, kad beveik jokio savi- 
tarpio santykiavimo nėra. | Lytinis sugy- 
venimas pareina nuo to, kiek maisto tu- 
rima. Jei pasirodo maisto trūkumas, tai 
dažnai maži kūdikiai suvalgomi arba pa- 
metami (kūdikių pametimas apsireiškia 
aukštesnės kultūros tautose). Dažnai be- 
vaikės moters, radusios pamestą kūdikį, 
sau pasiima. 

Tiesa, tokie reiškiniai ne visur Šulinkas 
mi, bet apskritai, visur viešpatauja mažiau 
ar daugiau laisvas lytinis santykiavimas. 
Taip gyvenant moters visumet esti arčiau 


EV 


būstinės, 0 vyrų gyvenimas daug laisves- 
nis, ne taip surištas su gyvenamąja vieta. 
Vyras visumet privalo saugoti savo būsti- 
nes ir moteris nuo kitų giminių vyrų už- 
puldinėjimų. 

Tokį gyvenimą mes negalime vadinti 
ūkišku gyvenimu. Tokie gyventojai nė- 
ra ūkininkai, nes jie nė kiek nesirūpina 
rytojaus diena, ir todel pirmykštis žmo- 
gus negali būti laikomas ūkio žmogomi. 
"Jie neturi nustatyto laiko valgyti, dirbti ar 
medžioti. Jų darbas nėra darbas mūsų 
prasme bet tik žaislas. Ir ypač paste- 
bima tatai primityvesniuose žmonėse. Dir- 
bama ne del ukiškos naudos, bet del žais- 
lo, sporto. Todel galima sakyti, kad 
žaislas atsirado anksčiau už darbą, me- 
nas — už naudingų daiktų gaminimą. Jei- 
gu kur naudojami gyvuliai, tai ne kaipo 
jėga ūkio darbui, bet kultui (tikybai) ar 
kam kitam. Ypatingos reikšmės primitin- 
gųjų Žmonių gyvenime turi kultas. 

Kurios priemonės jų naudojamos? Kai 
kuriais atsitikimais beveik jokios. Nors 
"moka pasigaminti ugnies, bet kai kurie 
laukiniai dar nemoka savo lazdų galus 
apdeginti, nusmailinti (ką jau moka aukš- 
tesnės kultūros laukiniai). Moters teturi 
sausą šaką, su kuria knaisioja šakneles, 
sliekus ar ką kita. Be to, tokie įrankiai 
visiškai nesaugojami. Jokių mainų nėra. 
Valgini pasirinkti jau turi šiokio tokio 
skonio. 


8 
Tad reikia pripažinti, jog pirmykščiai 
žmonės nevedė jokio naturalinio ūkio. 
Vien tik alkis verčia juos maisto ieškoti. 
"Tas maisto ieškojimas prislegia ir gimi- 
nės išlaikymo instinktą. Mes“ negalime 





Laukinių moterų darbas, - 

taip pat pavadinti lazdą ar pakliuvusią 
akmens skeveldrą ūkio įrankiais. Kai 
kurie tyrinėtojai linkę taip gyvenančius 
žmones vadinti žemojo medžioklės laips- 
nio žmonėmis. Bet tai ne visai atatinka 
tikrybei, nes jei toks Žmogus yra sotus, 
tad jis ne medžioja, bet be jokio tikslo 

vaiko žvėris. 

Sutraukdami, kas pasakyta, mes dar 
kartą atkartosime, jog pirmykščių Žmonių 
gyvenime jokių ūkininkavimo pėdsakų nė- 
ra. Tokių neūkininkaujančių giminių dar 
ir šiandie yra. 

Reikia atkreipti dėmesį į vieną tokių 
žmonių charakteringą ypatybę — tai jų ne- 
paprastas linksmumas. Tai tvirtina kiek- 
vienas tyrinėtojas. Laukinis žmogus arba 
nesuvaldomai piktas, arba visumet juo- 
kiasi ir linksmas. Save valdyti, būti pu- 
siausviram — laukiniui žmogui neįmanoma. 


Trys tvirčiausios ūkio kultūros. 


Jau sakyta, kad nustatyti bendrą ūkio 
evoliucijos dėsnį visiems kraštams ir lai- 
kams yra negalima. 

Nesigilinant į smulkmenas, mums svar- 
bu bus pažinti žmonijos istorijoj tris Svar- 
biausias kultūras, apie kurias šiandie iš 
turimų davinių mes galime šiek tiek pla- 
čiau nusakyti, būtent: 1) Rytų kultūra 
(Aigipto, Babilonijos, Kinų ir k), 2) S5e- 
novės kultūra (Pietų Europos iki Alpių 

ir Pirėjų kalnų) ir 8) Europos kultūra, 
prasidėjusi su krikščionybe. 

Tos trys kultūros turėjo ir savotiškas 
ūkio sistemas. Jau iš anksto reikia pa- 
sakyti, kad tarp tų trijų kultūrų pravesti 
griežtos ribos yra negalima, jos susidu- 
ria ir daro viena kitai įtakos. Tą daly- 
ką schematiškai galima pažymėti ir šiaip: 








Senovės 
„Rytų kul- = Krikščio- 
t kultūra nybės kul- 
KLO tūra 


i 
„ Kiek senėliau sakydavo, jog žmonijos 
lopšys yra Azija. Tiesa, tatai daug kas 
patvirtino, bet daug davinių kalba ir prieš 
tai. Kaip rodo iškasamos liekanos, pa- 
leolitinėj gadynėj Europoj ir kitur, kur 
buvo pakenčiamos žmonių gyvenimui są- 
lygos, žmonių gyventa. Jie naudojasi laz- 
domis, bet ugnies dar nepasigamina. Bet 
jau neolitinėj gadynėj Europoj randami 
aiškūs ugnies ženklai. Randama ir įvai- 
"rių sėklų ir gyvulių liekanų.  Suprasti tų 
žmonių kultūrą iš turimų menkų davinių 
šiandie yra beveik visiškai negalima. 
Šiandie jau dauguma mokslininkų spėjo, 
kad indo-germaniškoji (baltųjų Žmonių) 
kultūra yra tikrai už kiltų tautų jaunesnė. 
Dauguma davinių rodo, kad arijai yra 
Europos vaikai, gal būt daugiau rytinės 
ar centralinės, ir Indijon jie pateko tik iš 

Europos, o ne atvirkščiai (kaip buvo se- | 
nėliau manoma). (Garsingoji sanskrifo 
kalba (su kuria daug panašumo turi lie- 
"tuvių kalba) nėra perdaug sena: už ją 
esama ir senesnių. Archeologiniai tyri- 
nėjimai rodo, kad Indijoj daug seniau už 


"8 “e 


-)-) “e. 


ir ūkio istoriją tyrinėdami, mes negalime 
pradėti nuo indo-europiečių, nes fai yra 
tik vėliau iškilę ir savo kultūrą apreiškę. 
Arijų palikimai Indijoj yra ne senesni, 
„kaip 5000-2000 metų prieš Kristų. 

Vidurinėj Azijoj žmonių gyventa tuoj 
ledų gadynei pasibaigus. Cia randame 
įvairių tipų žmonių: labai mažučių žmonių, 
ilgagalvių (ilgakiaušių), kurie antropolo- 
gijos atžvilgiu turi daug bendra su neg- 
rais (spėjama, jog Afrikos negrai ir šitie 
kadaise bendram kamienui priklausė) ir 
trumpagalvių, kurie daugeliu atžvilgių pa- 
našūs į šių dienų šiauriečius ir senovės 
sumerus (Azijos ir Babilonijos gyvento- 
jus). Ilgainiui, šitų trumpagalvių vis dau- 
giau įsiskverbta į ilgagalvių tarpą. Tai 
bus greičiausia tie patys, kurių kultūra 
žydėjo senovėje. 

Atrandamos senovės liekanos rodo, 
kad tie gyventojai (ilgagalviai ir trumpa- 
calviai) buvo sėsliai. Ilgagalviai dirbo 
žemę spafi, kauptuvu, 0 trumpagalviai 
vartojo žagres ir gyvulius, kaipo traukia- 
mąją jėgą. Klajoklių giminės Azijoj atsi- 

rado vėliau, stumiamos kitų giminių į ne- 
derlingas vietas ir kintant klimatui (moks- 
lo yra įrodyta, kad klimatas ilgainiui kin- 
ta). Taip pat buvo, jei yra teisingi tyri- 
nėjimai, ir Europoj. Indoeuropiečiai iš | 
pradžių buvo sėsliai, tik vėliau atsiskiria 
tam tikros klajoklių šakos. 

Tenka atsisakyti nuo Sibiro tautelių ir 
Japonijos gyvenimo ir sustoti prie tų kul- 
tūros bruožų, kuriuos iškėlė Kinų, Babi- 
lonijos ir Asirijos kultūros. Tų pirmykš- 
čių kultūrų senumas siekia keletą tūks- 
tančių metų prieš Kristų. 

Kinai. 

Pirmiausia ir susidursirme su kinų gy- 
venimu, apie kuriuos tiek daug neįtikėtinų 
dalykų pasakojama. 

Pačioj Kinijoj prieš dabartinių gyven- 
tojų, mongolų, įsigalėjimą būta kiek kito- 
niškesnių žmonių, kurių gyvenimo lieka- 
nų šiek tiek esama, iš kurių ir sprendžia- 
ma jų senovės kultūra. Kylinis (ženkli- 
nis) raštas kinuose tebėra užsilikęs ir jo 
senumas siekia apie 4000 metų prieš Kri- 
stų. Jis susidėjo maždaug iš 600 ženklų. 
Tame rašte ypač vyrauja šie ženklai: va- 
karų ženklas, gyvuliai (avis, karvė), m20- 
feris ir vyras. Taip pat yra ir javų 
ženklų. i 

Ypatingai įdomios tokių įvairiai sugru- 
puotų ženklų reikšmės, ' ir iš jų galima 

"spręsti apie elaiEii, Kinų ūkį, jų kultū- 
"rąirtt. Čia paduodu keletą tokių reikšmių. 
Vakarų ženklas paprastai reiškia teisy- 
bę, teisę. Vakarai drauge su moteria — 
"norėti, ieškoti. Vakarai ir vertės ženklas 
— pirkti, parduoti. Avis ir aš (ženklas) 
— pagarbą, turtą. Avis ir vyras — suk- 
tumą, o gal būt ir avių vagį. Avis ir 
Ų galvočius (kunigaikštis) — daugybę. Avis 
"ir žodžio ženklas — tyrinėti, kalbėti. Avis 
ir liga — dejuoti, skųstis. Dvi karvės — 
"geras draugas. Karvė ir pelno ženklas 





RA Afrikos aus 


— paimti, o gal būt ir galvijų GR Mo- 
teris ir teisybės Ženklas — įtikinamai kal- 


+ bėti. Uždėtos rankos ant moters — tvirta, 


„fikra, ramu. - Ypač charakteringa dviejų 

moterų reikšmė, barnis, peštynės, nesusi- 
pratimas. Ant moters uždėtas javų pėdas 
reiškia sunkią naštą. Vyras ir dirva (lau- 
kas) — tikras vyras. 

Tie rašto ženklai nusako tam tikrą kul- 
tūros laipsnį ir santykiavimo formas. Kaip 
matėme, pirkimas ir pardavimas surištas 
su vakarų ženklu. Ir apskritai vakarai 
laikyta geresnio, feisingesnio gyvenimo 
ženklu. Todel kai kurie spėja, kad kinie- 
čiai bus ateiviai iš vakarų. 

Jeigu kinai už 6000 metų pr. Kr. varto- 
jo javų ženklus, tad aišku, kad jie turėjo 
savolišką žemės ūkio sistemą. (Gyvuliai 
taip pat iurėjo būti ugdomi. Būta preky- 
bos santykių ne tik savitarpyj, bet ir su 
kitais kraštais (vakarais). Moters būta 
vyro vergės. | | 

Vėlesnių laikų liūdymais (apie 2500 me- 
tų prieš Kristų) Kinuose buvusi įvykdyta 
gana radikali žemės reforma. Buvusi 
įvesta vadinamoji „Tsino Tien“ žemės 
sistema. Žemę padalino į lygius kvadra- 
tus ir tuos kKvadratus išdalindavo dar į 
atskirus lygius devynius kvadratėlius. At- 
rodė šitaip: 

Vidurinis kvadratėlis (že- 
mės plotas) priklausė vals- 
tybei, ir tos aštuonios šei- 
mynos, gyvenančios aplink 
tą kvadratėlį, piivalėdavo jį 
apdirbti. Visos pajamos iš 
to valstybės žemės ploto tek- 

„davo valdžiai. Tokiu būdu, įvykdžius šią 
žemės reformą, visi žemininkai priklausė 
centralinės valdžios. Tie pamatiniai že- 
„mės vienetai sudarydavo didesnius žemės 
plotų vienetus. ; 

Tąja žemės reforma buvo mėginta Ki- * 
nuose sutvarkyti visas valstybinis ūkis. 
Valstybė duoda kiekvienai šeimynai po 
žemės plotą, už kurį šeimyna privalo vals- 
tybei dovanai apdirbti !/„ dalį jos dirba- 
mos žemės (viduriniame kvadrate). 

Vis delto po kurio laiko ši žemės re- 
forma pasirodė netinkanti, ypač kenkė tai, 
kad visiems žemės buvo lygiai duodama, 
nežiūrint į tos žemės gerumą. Todel vė- 
liau mėginta taisyti, skirsiant žemę į ke- 
turias rūšis. 

Kinuose žemės darbas buvo be galo 
gerbiamas, ir imperatorius ėjo pirmutiniu 
žemdirbiu. Ir apskritai Kinuose darbas 
buvo tikybinė pareiga; kas nedirbo, tas 
neturėjo teisės ir gyventi. 

Mes jau matome valdžią perdėm cen- 
tralizuotą.  Valdininkams atlyginama na- 
tūra. 

Kinams tekdavo gintis ir nuo įvairių 
užpuolimų. Kai kurie istorikai spėja, jog 
garsingieji hunai, jau vėlesniais laikais 
(po Kristaus) sunaikino beveik visą tuo- 
„ metinę kultūringąją Europą (Romą), pir- 
miau bus užpuolę Kinus, ir iš Kinų pra- 
mokę valdyti. . 

Kinuose tais laikais būta ir paminklų 
kultūros (plytų, bronzos ir k.). Su kitais 
kraštais Kinai mažai tepirkliaudavo. Van- 
dens keliai Kinuose jau senai žinomi, ir 
jais Kinai daugiausia su Indija varydavo 
prekybą. Antra susisiekimo priemonė bu- 
vo karavanas, kurs yra seniau žinomas, 
nekaip vandens keliai. 





Laukinių pinigai. 


Kinai į kitus kraštus veždavo šilką, 
(kuriuo ir dabar Kinija garsinga pasaulio 
prekyboj), leką, brangiuosius akmenis ir 
k. Iš kitų kraštų įgabenti maža kas bu- 

vo kinams reikalinga, nes visa, kas jų 
gyvenimui reikalinga būdavo, pasigamin- 
davo savo valstybėj. Iš kitų kraštų jie 
gaudavo s/ik/ą, dažus, kartais auksą, 
sidabrą. Tie daiktai ilgą laiką buvo vie- 
nintėliai vertinimo matai (ženklai) preky- 
boje. 

Tokiu būdu Kinuose kur kas prieš Kri- 
staus gimimą buvo ūkiškas gyvenimas, 
buvo gera valstybės organizacija. 

Charakteringa, kad Kinuose nebuvo nei 
kunigų, nei karių (riterių) luomų. Jei rei- 
kėdavo kariauti, tad būdavo šaukiami 
žemdirbiai. Bet tam tikro kunigų ir karių 
luomo, kaipo socialinio padaro, nebuvo. 
Galima sakyti, kad Kinijoj kunigai nieku- 
met nevyravo. 

Babilonija ir Asirija. 

Kaip tarti Babilonijos vardą, tikrai ne- 
žinia. Jis vedamas iš žodžių Bab-i/i — “ 
„Dievo vartai“. 

Paskutiniųjų metų archeologiniai tyrinė- 
jimai tuose kraštuose visai pakeitė mūsų 
pažiūras į Rytus. Senovės Babelio reikš- 

"mė Europai apšvietimo atžvilgiu be galo 
didelė: Europa yra priekinės Azijos mo- 
kinė. Iš ten atplaukė apšvietimas, įrankiai 
kovai su gamta, idėjos ir tikybos. 

Babilonijos palikimų yra labai daug, 
tik jie nėra gerai sutvarkyti, sistematizuoti. 
Iš tų palikimų nustatoma kol kas Babilo- 

nijos kultūros bendrieji bruožai, nors, aiš- 
ku, buvo ir individualumų. Babilonijos 
palikimai daugiausia plytiniai, moliniai. 
Plytos babiloniečių buvo labai gerai išdeė- 
gamos ir jos tarnaudavo jiems popierio 
vietoj. Kietesnė medžiaga buvo į Babi- 
liniją iš kitur gabenama. 





Babilono antspaudas. 


Antras pažymėtinas dalykas, tai babi- 
loniečių kultūros gyvavimo ilgumas. Ba- 
biloniečių  rašyžiniai dokumentai liūdija 
jos kultūrą buvus 4000-5000 metų prieš 
Kristaus gimimą. Ir ypatinga, kad toji 
kultūra ilgai išlaiko vienodumą, vienokią 
esmę. 2 

Žiūrėdami į kiniečių gyvenimą,mes ma- 
tome typingą žemės ūkio šalį su im1onar- 
cho valdžia. Jie vengia su kitais kraštais | 
visokių ryšių. Vengia ir karų. Kad ap- 
sigynus nuo užpuolimų, jie išmūrija mil- 
žiniško ilgumo sieną, kad per ją prieši- 
ninkai negalėtų į kraštą įsiveržti. Miestų 
kinai neturėjo arba jei kur ir' buvo, tai jie 
panašūs buvo į didelio pono būstinę. 

Kitaip yra Babilonijoj arba, teisingiau 
pasakius, Mesopo/famijos slėnyj (tarp Ti- 
ero ir Eufrato upių). Čia matome miestų 
kultūrą, čia gyvuoja valstybės su savo 
ūkiu, kurios daugiau panašios į vėliau 
buvusias Graikų ir k. miestus — valstybes 

Gyvenimo centras ne žemė, bet miestas 
ir bažnyčia. Ir apskritai čia viskas su- 
kasi apie Dievą ir bažnyčią. 

Tiesa, Mesopotamijos slėnyj žemės ūkis 
buvo gana aukštai pakilęs, bet vis delto 
valstybės gyvenimo centru buvo miestas. 
Miestų organizacija buvo gana tobūla, 
miestuose jau vedamos įvairios laukinės 
operacijos (tiesa, tikrų bankų dar nebuvo). 
Metų, mėnesių. savaičių, valandų ir minu- 
čių paskirstymas — tai babiloniečių išra- 
dimas. Jie jau mokėjo išskaičiuoti ir at- 
spėti saulės aąptėmimus. Mokslas, ypač 
astronomija, buvo pasiekęs aukšto laips- 
nio, bet jis turėjo tikybinį pobūdį. 

Mesopotamijos slėnyj mes žinome iš- 
kilusias dvi valstybes: Babiloniją ir Asi- 
riją. Bet kultūros istorijoj tiedvi šali eina 
vienu kultūriniu vienetu, nors antropolo- 
giniu atžvilgiu tų dviejų tautų žmonės yra 
cana skirtingi. 

Tų kraštų socia/ė fvarka buvo gana 
skirtinga, tik einant istorijai suvienodėjo. 
Babilonijoj vyrauja miestų ūkis, kuriam 
žemės ūkis tarnauja. Zemė dirbama smul- 
kutėmis parcelėmis, bet ji priklauso stam- 


" 

biems žemdirbiams, karaliaus valdininkams 
ir bažnyčiai. 

Tuo tarpu Asirijoj dar už 1500 metų pr. 
Kr. buvo laisvų ūkių. Tik vėliau, del Ba- 
bilonijos įtakos, apie VIII a. pr. Kr. lais- 
“ vieji žemininkai panaikinami ir sudaromi 
dideli dvarai. 


Mesopotamijoj išsiplėtoti miestų šikini 
pirmiausia padėjo prigimties sąlygos. Te- 
nai klimaias yra toks, jog lyja ištisus 
mėnesius, bet ir džiovina panašiai. Kad 
sausmečiu būtų galima laistyti dirvos, 
buvo kasami kanalai ir vanduo leidžia- 
mas iš upių. Pavyzdžiui, pagal Eufratą 
ėjo vienas didelis kanalas. lr tam tikra 
kanalų sistema, kiek panaši į dabartinę 
Olandijos sistemą, raižė visą kraštą. To- 
kia sunki kova su gamta vertė Mesopo- 
tamijos gyventojus spiestis į didesnius . 
būrius, kad būtų lengviau kovoti ir išnau- 
doti prigimties gėrybes. 

Babilonijoj miestai buvo pirklių ir amati- 
„inkų centrai, labai panašūs į vidurinių 
amžių Europos miestų organizaciją. 

Mes visi esame girdėję Biblijos legen- 
dą apie aukštą Babelio bokštą. Ir iš tik- 
rųjų, babiloniečiai statydavo savo milžiniš- 
kus bokštus — bažnyčias, tik, aišku, ne 
tam tikslui, kaip rašoma Biblijoj (apsi- 
„saugojimui nuo tvano). Statydavo Babi- 
lonijoj iš degtų ar prieš saulę išdžiovintų 


plytų. 

Neapsirikime vartodami žodį „bažny- 
čia“. Babiloniečių bažnyčia tai ne kitų 
tautų ar mūsų laikų bažnyčia: tąi buvo 
mokslo, viso socialinio gyvenimo įstaiga, 
visos hierarchijos būstinė. Tai ne tik re- 
ligijos, bet ir. mokslo, kultūros, prekybos 
centras; ten būdavo javų sandėliai ir ki- 
tos viešosios įstaigos. Bažnyčiose gy- 
vendavo valstybės aparato vadovai, susi- 
spiesdavo centralinės biurokratijos apara- 
tai. Galima sakyti, kad tai buvo viso 
viešojo gyvenimo centras ir rikiuotojas. 
Todel ir galima suprasti, kodel Babiloni- 
joje turėjo politinės reikšmės tik tas mie- 
stas, kurs turėjo bažnyčią. 

Tos milžiniškos Babilonijos bažnyčios 
buvo savotiškai statomos. Jų schema 
buvo kaip Nypuro bokštas (žr. pav.). 

Aukščiausiame namų laipsnyje būdavo 

pati dievybė. 

Buvo minėta, kad centralinės valdžios 
organai būdavo bažnyčiose. Iš čia buvo 
tvarkomas viešasis gyvenimas. Provin- 
cijoj viso ūkiško gyvenimo organizatoriai 
buvo stambieji žemininkai. Kanalais rū- 
pindavosi ir cenfralinė valdžia. 

Trumpai pasakius, tai buvo centralizuo- 
tas visuomenės ūkis, nes viskas visuome- 
nei priklausė. Tik miestuose buvo priva- 
tiškas ūkis, toks, koks vėliau apsireiskė 
Romos teisėje. Tiesa, kaip jau minėta, 
Asirijoj buvo ir smulkių žemės savininkų, 
bet vėliau, Babilonijos paveikslu, privati- 

nė žemės nuosavybė buvo panaikinta. 
„emė tuomet priklausė valstybei ar baž- 
nyčios hierarchijai, gi ją dirbdavo darbi- 
ninkai, neturėdami į ją jokių nuosavybės 
teisių. Zemę valdo tam tikri valdininkai 
ir jų vietas paveldi jų vaikai. 

Esant tokiai socialei (visuomenės) tvar- 
kai, aišku, turėjo būti renkami mokesčiai 
ir einamos didelės prievolės. Kasant ka 
nalus, statant bažnyčias ir k., dalyvauda- 
vo žemesnieji gyventojų sluoksniai. Mies- 
tiečiai tų prievolių neidavo. Mokesčius 
mokėdavo daugiausia natūra, nors Babi- 
lonijoj pinigai jau žinomi. 

lr apskritai, Babilonijos ūkis buvo na- 
lūralinis. Bet buvo didelis darbo pasida- 
lijimas, ir tas pasidalijimas buvo gana to- 
būlas. 

Jau minėta, kad Babilonijos ir Asirijos 
kultūros liekanų yra labai daug, tik toji 
medžiaga dar nėra tinkamai sistematizuo- 
ta, išaiškinta. 

Priminsim kad ir carsingojo karaliaus 
Hamurabio kodeksą (ieisyną), kurs sie- 
kia laikus apie 2000 metų prieš Kristaus 
gimimą ir daug ką pasako apie senų se- 
novės laikus. Jis surašytas ant tam tikrų 
degtų plytelių savotišku raštu. Kodekso 
normos labai aiškios, aiškiai suskirstytos 
į 1am tikrus skyrius. Kodekse nėra jokių 
moralinio ar religinio pobūdžio argumen- 
tacijų, daugelis „straipsnių parašyta ypač 
abstraktinėmis (atitrauktomis)  temon is. 

Aiškiai nustatoma nuosavybės teisė, su- 
tarčių teisė, komercinių santykiavimų nuo- 
statai, sutartyse matyti laisvo susitarimo 
principas ir t. t. Apie tą kodeksą duoda 
aiškų supratimą jo įžangos sakinys: „kad 
davus teisei galimumo išnaikinti šalyj blo- 
ouosius bei piktuosius, idant galingasis 
nekenktų silpnajam“. 

Hamurabi, leisdamas savo kodeksą, ai- 
šku, rėmėsi papročiais ir jau buvusiomis 
teisės normomis (taisyklėmis). Rasta ir 
„senesnių laikų panašių dokumentų.  Įvai- 
rios paskolos Babilonijoj buvo plačiai var- 
tojamos. Buvo vartojami net komerciniai 
vekseliai ir žirantai. 

Babilonijos ir Asirijos tvarką galima ši- 
taip trumpai charakterizuoti: ūkis visuomeę- 
ninis, tvarkomas biūrokratiniais pagrin- 
dais ir paremtas daugiausia stambiąja ūki- 
ninkavimo forma. Toks ūkis buvo ir 
pradžioj ir gale Babilonijos kuliūros. Apie 
1000-1500 metų prieš Kristaus gimimą bū- 
ta kai kurių sumišimų, judėjimų, mėgini- 
mų reformuoti socialinę tvarką. 

Vėlesniais laikais, ypač Aigipto kultū- 
rai išsiplėtojus, Babilonijos kuliūra apsis- 
toja ir lyg pradeda nykti, užleisdama va- 
dovaujamąją rolę kitų kraštų kuliūroms. 


Aigiptas. | 


Aigiptas yra Afrikoje, Nylo žemupyje. 
Prigimtinės sąlygos labai panašios į Ba- 

bilonijos sąlygas. Kaip ten, taip ir čia 
kasami kanalai nuleisti sausmečiu iš Ny- 
lo vandeniui į reikalingas vietas. Tokių 
kanalų kasimas, jų laikymas ir saugoji- 
mas reikalavo daug darbo ir sumanumo. 

Senovės Aigipte mes randame taip pat 
centralizuotą ūkį. Visa Aigipto tvarka bu- 
vo pagrįsta religiniu (tikybiniu) pagrindu. 

Seniausias Aigipto kultūros periodas 
(laikotarpis) buvo apie 4.000-53000 metų 
prieš Kristų. Visa valstybė buvusi pada- 


[2 Pa t 
f 4 7 Ii, 
TA A 
Na | R 2 2 


k“ "UI 
arai (K ANNŲ 
i Wi) 

4! " 

A 


(i || 


J 
KS 





At MRU 
U 


10 r 
G 


Senovės malėja. 


linta į 40 apskričių, ir tų apskričių virši- 
ninkų pareiga buvo rinkti mokesčius. Jau 
tais laikais būta gan plataus susirašinė- 
jimo komerciniais ir privatiniais reikalais. 
Tiesa, mūsiško rašto ir alfabeto jie dar 
neturėjo, ir susirašinėjo tam tikrais sutar- 

tiniais ženklais, kurie Aigipte vadinami 
ieroolifais. 

Tur būt kiekvienas yra girdėjęs apie 
garsingąsias senovės aigiptiečių pirami- 
das (kur laidodavo karalius) ir apie pas- 
laptingus milžiniškus stinksus. Tūkstan- 
čiai metų praslinko, bet tie senovės pa- 
minklai dar ir šiandie Afrikos smėlynuose 
tebestovi, slėpdami savyj gilią ir paslap- 
tingą senovę. Tos piramidos ir sfinksai 
buvo statomi 5000-2.000 metų prieš Kris- 
taus gimimą. 

Piramidų statymo gadynėj Aigipte jau 
randame vergiją; ar ji buvo seniau — tik- 
slių žinių trūksta. Tais laikais pradeda 
"įsigalėti nomarchai (apskričių viršininkai), 
pasilikdami sau dalį surenkamų mokesčių. 

Ar buvo žydai Aigipto vergijoje, — tas 
klausimas šiandie mokslininkų ginčijamas. 
Šventraštis vadina tą vietą -z2u77i arba 
misori. Bet tuo pačiu vardu senovėje bu- 
vo vadinamas ir Aigiptas, ir. dalis Ara- 
bijos. * Todel galima sakyti, kad žydai į 
Kanaano žemę bus atėję ne iš Aigipto, 
bet iš minimosios Arabijos dalies. 

Zydų tauta savos kultūros nesukūrė. Jų 
kultūra yra perdirbta kopija Aigipto ir Ba- 
bilonijos kultūrų. Senų senovėje žydai 
buvo klajokliai, tik jų karalius Salamo- 
nas pasistengė juos labiau prie Žemės 
ūkio pririšti. 

E ka 

Iš fų trumpų pastabų mes matome se- 
nų senovėje Rytuose platų ūkio procesą. 
Jeigu Kinuose dar nematome stipraus pir- 
klių luomo, tad -kitos senovės tautos be- 
veik iš vienų pirklių susidėdavo (finikie- 
čiai). Mes randame planingą ūkininka- 
vimą, tautas, turinčias stiprius kultūros 
pagrindus, išsiplėtojusią nuosavybę, kuri 
apsaugojama ne papročiais, bet įstatymų 
kodeksais (minėtasai Hamurabi kodek- 
sas). Vartojami net ir muštiniai pinigai, 
nors mainuose jie dar nevyrauja. 

Randame plačiai išsiplėtojusį darbo pa- 
sidalijimą, stambiosios gamybos formas, 
tik nėra tos kapitalistinės dvasios, „kokia 
yra šių dienų tvarkoje. Ukis kai kur la- 
bai koncentruotas, bet neturi to pažymio, 
kurs vėliau išsidirbo, būtent, vien tik pel- 
no gaudymas. Žiūrima daugiau į tieso- 
ginį reikalų patenkinimą.. Vienu žodžiu, 
senovės Rytuose nerandame kapitalistinės 
dvasios. Tos dvasios nerandame ir va- 
dinamosios tikrosios senovės laikuose 
(Graikijoj, Romoj). Tai naujųjų Žmonijos 
istorijos laikų reiškinys. 


Senovės indoeuropiečių ūkio 

sritis. 

Indoeuropiečių kultūra irgi labai seną; 
kiti mena, kad jibuvusi senesnė ir už Ba- 
bilonijos kultūrą. Tokie mokslininkai įro- 
dinėja, kad indoeuropiečiai žemę dirbę 

dar kur kas priešledų gadynę (prieš 40-50 
tūkstančių metų).**) Nesigilinant į ginčo 
smulkmenas, vis delto pasilieka tas fak- 
tas, kad tais laikais, kada Rytuose kles- 
tėjo platus kultūringas gyvenimas, visos 
indoeuropiečių giminės geležies dar nevar- 
tojo, nors jau žemę diibo. Visas jų gy- 
venimas daugiau atatiko Biicher'io nu- 
pieštajam namų ūkiui. O iš antros pusės, 
kiekvienas pripąžins,kad Rytų kultūra buvo 
sukurta ne vienais metais, bet ištisais 
amžiais. 

Apie indoeuropiečių tėvynę jau buvo 
kalbėta aukščiau; tad čia nekartosime, o 
pažiūrėsime į jų ūkininkavimo formą ir 
būdus. - 

Jndoeuropiečiai buvo sėslieji žemdirbiai, 
turėjo žagres, kurios buvo jaučių traukia- 
mos.  Laikė kai kurių galvijų. Arklys 
dirbti ar joti dar nenaudojamas. 

Pažino skajčius, laiką skaitė naktimis, 
mėnesiais, o metai buvo skaitomi žiemo- 
mis. Tatai žymu dar ir mūsų papročiuo- 
se. Musų sodiečiai laiką ir gyvulių metus 
dažnai skaito žiemomis. 

Gyveno namuose, dažnai urvuose, var- 
tojo įvairius įrankius, indus, pažino ugnį. 
Įrankiai buvo mediniai ar kauliniai, kur 


**)Kiek laiko truko vadinamoji ledų gadynė, mok- 
slininkų tarpe sutikimo nėra. Vieni sako, kad ji 
trukusi 10 ar 20 tūkstančių metų, o kiti irodinėja, 
kad tas laikotarpis trukęs apie 1!/, milijono metų. 

reikiant šikšnomis surišti. Šiek tiek var- 
tota ir varis. 

Ūkio vienetas — šeima ir giminė. Gi- 
minystė plačiai pažintą. Apskritai, buvo 
daugiau individualinio pobūdžio ūkis, bet 
tik giminėje. Kas iš giminės pasitrauk- 
davo, tas nustodavo visų teisių savo ūkiui 

Senovės artojas. 


(taip būdavo tik atskiruose kraštuose). 
Tai buvo giminės ir šeimos ūkis. 
Vyro pirmenybė visur žymu, bet ūkyje 
"ir moteris turi ne paskutinę vietą. Juk 
žemės dirbimas — moterų išradimas. Vy- 
ras daugiau versdavosi medžiokle ir ka- 
rais, 0 moteris apie namus ruošdavosi ir 
žemę išdirbdavo. Grūdai jau buvę ma- 
lami. 

Amatų ir verslų pasiskirstymo dar ne- 
buvę. (Čia darbas paskirstomas tik lytims. 

„Įdomūs indoeuropiečių prekybos san- 
tykai su tolimesniais kraštais, su atsilan- 
„ kančiais iš kitur pirkliais. Pirmykštė jų 
prekyba buvo paremta vaišėmis ir dova- 
nomis. Vaišindavo tam, kad iš keleivio 
gautų kokią dovaną. Tai buvo dėsnis. 

Jeigu vienas kaimynas siunčia dovanų 
kitam, tad yra tikras, jog ir tas atsiųs jam 
dovanų. Tas motyvas jaučiamas net ir 
mūsų laikais dovanas duodant. . 

Tai buvo mandagi prekybos forma. Atsi- 
lyginti menkesne dovana neleido papro- 
tis (o kartu ir teisė: juk tuomet rašytos 
teisės nebuvo, ji reiškėsi tik papročiais ir 
jėga). Atsisakymas priimti dovanas rei- 
škė, jog jis atsisako kaimynui pagelbėti... 

Transportas ėjo gyvuliais, turėta rogių, 
statyta tiltai ir t. t. 

Toks gyvenimas, be platesnės valsty- 
binės organizacijos, buvo lig 1,000-800 
metų pries Kristaus gimimą. Tik del kitų 
kraštų kultūros įtakos toliau į pietus pra- 
„sistūmusios giminės pradeda imtis kifokių 
ūkininkavimo formų. Apie XirIX amžius 
prieš Kristų kai kurios giminės pradeda 
daugiau Rytų pavyzdžiais sekti, kur jau 
buvo sudaryti ūkio vienefai ne vien kraujo 
ryšiais surištų žmonių. Labiau plečiasi dar- 
bo pasidalijimas, ypač tarp miestų ir sodžių. 

Del tikybos tai reikia pasakyti, kad 
indoeuropiečiai garbino kaip dievybes 

samtos jėgas.:« Kunigų luomo neturėjo 
ir nestatė tam tikrų maldos namų. Gamtos 
galybes garbino, gamtoje joms ir meldėsi. 

eimos kūrimas ėjo daugiausia pirkimo 
keliu. Žmona buvo perkama arba vogte 
išvogiama. Tas pat buvo ir mūsų krašto 
senovėje, kas dar labai žymu mūsų liau- 
dies vestuvių dainose ir įvairiuose papro- 
čiuose. 

Kaip jau aukščiau minėta, šiandie dau- 
ocuma mokslininkų spėja, kad indoeuropie : 
čių protėvynė yra Europa. Tik del įvai- 
rių įtakų ir tam tikrų sąlygų, atskiros jų 
šakos nukeliavusios į rytus ir pasieku- 
sios net Indiją. Kitos šakos daugiau plė- 
tęsi į pietus. 


Senovės graikų ir romėnų ūkio 
srities pažymiai. | 

Graikų, arba helenų, kultūra plėtojosi 
dabartinio Balkanų pusiausalio pietuose. 
Yra žinoma, kad prieš helenus tose vie- 
tose gyveno kitokie žmonės, ir jų kultūra 
buvusi į Rytų kulfūrą panaši. Šis klau- 
simas dar nėra pilnai kultūros istorijos 
išaiškintas, bet viena reikia pažymėti, kad 
tai buvo ne indoeuropiečių giminės žmo- 
nės (etruskai). Afėję helenai į šias vie- 
tas bus radę vietinių gyventojų, etruskų, 
kultūrą, kuri buvo išaugusi daugiau Babi- 
lonijos ir Aigipto kultūrų įtakoje. Helenai, 
nukariavę senuosius gyventojus, liko jų 

"valdovais, ir ant senosios kultūros ėmė sta- - 
lyti savąją. 

Helenų kultūros augime randame daug 
Babilonijos kultūros įtakos. Pirmoji Ba- 
bilonijos įtaka — miestų kūrimas. Bet 

čia yra ir didelio skirtumo. Rytų mies- 
tuose jaučiamas kažin koks paniurumas, 
nesugebėjimas ploto valdyti.  Nebeminint 
kinų, babiloniečiai ir aigiptiečiai, kurie bu- 
vo jau kultūringesni, vis delto lipdo na- 
mus ant vienas kito. 

Helenuose jau mes matome visišką plo- 
to pavergimą, statomi milžiniški namai 
"plačiais skliautais. Turima galvoje ne tik 
trobesių didumas, bet ir gražumas. Gro- 
žis pirmoj vietoj. Senovės helenai manė, 
kad be grožio nėra nieko gera. Toji op- 
timistinga pažiūra vyrauja ir kitose gyve- 
nimo srityse. 

Graikijoj buvo žmonių sluoksnis, kurs 
atlikdavo visus juoduosius darbus. Tai 
buvo vergai, kurie nebuvo laikomi žmo- 
nėmis, tik paprasčiausiais daiktais. Be 
vergų, be žemesnio gyventojų sluoksnio, 
senovės graikų ir romėnų ūkis negali- 
mas ir neįmanomas. 

Susikūrę įvairiose vietose miestai ko- 
voja del pirmenybės, ir jokio stipresnio 
politinio ryšio pirmaisiais laikais tarp 
graikų miestų nėra. Bet iš antros pusės, 
yra susidūrimas tikybos srityje: atėjus ko- 
kiai šventei ar viešųjų Žaislų metui, grai- 
kai iš visur į vieną vietą renkasi ir bendrą 
gyvenimą gyvena. 

Komerciniai (prekybos) santykiai išsi- 
plėtojo ne tik tarp atskirų miestų, bet ir 
su kitomis šalimis. Įsitaiso net gana ge- 
rą tiems laikams laivyną.  Graikuose jau 

Kaip. aukščiau matėme, senovės Rytų 
kultūra turi religinį pobūdį, visur labai žy- 
mus mirusiųjų kultas. Tuo tarpu helenai 
ne tik patys gyvena, bet ir kitus mokina 
gyvenimu džiaugtis. Čia daugiau ger- 
biama gyva žmogaus asmenybė ir ypa- 
tingai iškeliamas moters kultas. 

Helenai daug pasiekė meno, dvasios 
kultūros srityje, bet kai kuriais dalykais 
jie negali lygintis su romėnais. 

Graikai, rūpindamies daugiau grože, la- 
bai didelės reikšmės davė žmogaus as- 
menybei. Tuo tarpų Romos ekonominės 
politikos principas — visuomenės, valsty- 
bės gerovė. Asmuo turi tiek teisių, kiek 
naudinga valstybei. Asmuo valstybei pri- 
klauso, vis tiek, kas tą valstybę valdo. 
Visas romėnų gyvenimas įvelkamas į tei- 
sėtumo normas. 

Kai kurių mokslininkų šiandie manoma, 
kad prieš romėnų įsigalėjimą tose vietose 
gyvenę etruskai, kurių rytų kultūra, vėliau 
sumišusi su ariječių kultūra, davusi tai, 
kas paskum išaugo. 

Romoje mes matome dar didesnį ploto 
nugalėjimą. Ji buvo paėmusi į savo val- 
džią veik visą tuomet žinomą pasaulį. Tos 
valdžios platumas atsispindi ir namie, me- 
aa KUSS namuose, paminkluose 
ir k. 

Romos kultūrai toną duoda miestas ir 
sodžius. Jos kultūroj susipina dviejų skir- 
tingų kultūrų bruožai: senovės indogerma- 

niškoji, daugiau gamtos jėgomis besire- 
mianti, ir senovės Rytų kuliūra (gauta iš 
etruskų). | 

Romoj įsigali tvirta centro valsiybės 
valdžia. Visą visuomenės gyvenimą įpina 
į teisės normas (reikia priminti, kad BRo- 
mos teisėje Babilono įtaka labai didelė, 
ypač jaučiami Hamurabi kodekso dėsniai). 

Visas Romos gyvenimas paremtas Že- 
mės ūkiu. Valstybės kūrimo laikais būta 
laisvų žemininkų, bet centro valdžiai stip- 
rėjant, tas Žžemininkų laisvumas nyksta, . 
jų žemės pradedama laikyti valstybės že- 
mėmis. Tam tikri žemės plotai algos vie- 
toj „skiriami valdininkams, o žemdirbiai 
pasilieka nuomininkais (bet ne baudžiau- 
ninkais). Atskiri smulkūs žemininkai nai- 
kinami, o kuriami dideli dvarai, sujungia- 
mos sodžiaus gėrybės. su miesto ištaigo- 
mis. Patsai darbas įgauna platesnių for- 
mų. Romoj jau buvo priskaitoma iki 200 
atskirų verslų. Kiekvienas Romos didikas 
turėjo vergų būrį, kuriuos, jei jam pačiam 
jie nereikalingi, išnuomodavo kitam. 

Be galo daug pasiekta susisiekimo sri- 
tyj. Buvo išplėtota visai tikslinga ir puiki 
kelių sistema ir ypatingo tobulumo pasie- 
kia sausumos keliai. Romos miestas bu- 
vo centras, į kurį visi keliai sueidavo. Dar 
lig šiais laikais žinomas posakis: „Visi ke- 
liai į Romą veda“. Patogesnėse kryžke- 
lėse kuriasi miestų branduoliai, kurie vi- 
„duriniais amžiais išplėtoja savo galybę. 

Galima sakyti, kad Roma tai uždara pre- 
kybos valstybė. Visos provincijos gerais 
keliais sujungtos tarp savęs, o visi keliai 
sueina į centrą, į Romą. Viską, kas ro- 
menų gyvenimui reikalinga būdavo, gau- 
davo iš savo valstybės. Bet romėnai, va- 
rydami prekybą, pasiekdavo net tolimos 
Indijos kraštus. Prekybą varydavo ir su 
barbarų (nekultūringų tautų) kraštais, kaip 
antai su Skandinavija, Baltijos pakraščiais 
ir k. Iš Baltijos pakraščių jie parsivež- 
' davo gintaro, kurs tais laikais buvo ir 
už auksą brangesnis. 

Romėnai jau ftu:ėjo visą pinigų sistemą, 
su visomis piniginio ūkio gudrybėmis. Pi-. 
nigai buvo daugiausia sidabriniai.  Pini- 
ginis ūkis Romos gyvenime turėjo labai 
didelės reikšmės, kad ir mokesčiai buvo 
mokami ne vien pinigais, bet ir produk- 
tais. Mokesčiai buvo renkami nuo dubos 
(žagrės) arba nuo žmogaus galvos (pa- 
calvė), žiūrint turimos žemės gerumo. 

Buvo nustatomos kainos (garsingasis 
Diokletiano dokumentas). Kainos buvo 
nustatomos tam, kad Romos kareiviai, 
rekvizuodami sau reikalingus daiktus, tu- 
rėtų tam tikras mokėjimo normas. Jos, 
tiesa, buvo kiek mažėlesnės už rinkos 
kainas, bef piliečiams buvo privalomos. 

Romoj išsiplėtoja savvtiška imuniteto 
(neliečiamybės) teisė, atleidžianti tą teisę 
turinčius nuo tam tikrų prievolių. Lietu- 
vos visuomenės ir teišės istorijoj tą da- 

lyką matome apsireiškusį įvairiose bajorų 
privilegijose. Imunitetą turįs asmuo buvo 
neliečiamas, ir joks valdžios atstovas ne- 
turėjo teisės įeiti į jo namus mokesčių 
rinkti ir t. t. 

Įsigali griežtas despotizmas, kurio cen- 
tras—Roma. Tik vėliau, atsiradus krikš- 
čionybei ir pradėjus barbarams pulti Ro- 
mos valstybę; tas despotizmas pradeda 
žlugti. Ir tuomet mes matome, kad atgyja 
helenizmo likučiai ir atsiskiria rytų Bi- 
zantijos kultūra, o vakarai patenka dau- 
giau Europos germanų gotų įtakai. 

Jėgos, griovusios Romos valstybę, buvo 
"išvidinės ir išorinės. 

Barbarų giminės, stumiamos kitų pana- 
šių giminių,  susikrovusios visus savo 
turtus ant vežimėlių, puola Romos provin- 
cijas. Įsigalėję germanų būriai visur naiki- 
na stambųjį latifundijų ūkį ir Romos pi- 
liečius verčia savo vergais. Atskiri ger- 
manų giminių būriai, pametę produktingą 
ukio darbą, versdavosi tiktai puolimais 
ir plėšimais. 

Tai buvo išorinės jėgos, griovusios Ro- 
mos galybę. Viduje Romos despotizmą 
naikino atsiradusi krikščionybė, skelbda- 
ma visų žmonių lygybę prieš Dievą ir 
reikalaudama iš žmonių neturto. Tais lai- 
kais tai buvo revoliucinga ir pavojinga 
Romos despotizmuūi idėja. Ji ir griovė 
pagoniškos Romos valstybės pamatus. 
Ir kada fie pamatai pradėjo judėti, romė- 

nai nebepajėgė atlaikyti germanų puo- 
limo. 


Feodalizmas. 


Feodalizmas yra savotiška vidurinių 
amžių tvarka, kurią ypač pergyveno Va- 
karų Europa. 

Mes jau aukščiau matėme, kaip nekul- 
tūringų germanų būriai naikino stambųjį 
Romos ūkį. Jie, pagrobę kultūringus kraš- 
tus, priima jų kultūros laimėjimus ir čia 
brėkšta vidurinių amžių tvarka. (Germa- 
nai valstybiniam gyvenimui nebuvo pri- 
augę, nepribrendino jų nė garsingasis val- 
dovas Karolis Didysis (VIII šimim.). 

Ankstybųjų vidurinių amžių ūkis dar 
gyvena senovės Romos palikimais. Ir 
kur toji romanizacija labiau veikė, ten ir 
feodalizmas išėjo stipresnis. 

Feodalizmo laikais valstybė buvo sus- 
kirstyta į didelius dvarus — žemės plotus. 
Atskiras dvaras sudaro lyg atskirą val- 
stybėlę, kurios vidujinis  susitvarkymas 
visiškai nepriklauso nuo centro valdžios. 
Kiekvienas savo žemės valdovas yra pil- 
nas šeimininkas (suverenas). Tiesa, for- 
maliu atžvilgiu visa žemė buvo laikoma 
karaliaus nuosavybe, bet iš tikrųjų toji ka- 
raliaus valdžia beveik nieko nereiškė. Ir 
apskritai, feodalizmo gadynė visur pasi- 
žymi valstybės organizacijos suirimu ir 
centralinės valdžios negale. Viešpatau- 

jant natūraliniam ūkiui, valstybė rėmėsi 
tik Žemininkais, ir todel suprantama, kad 
viduriniais amžiais valstybė liekažeminin- 
kų įrankiu. Feodalizmo gadynė ir yra 
politinių santykių sutapimas su žemės sa- 
vybės valdymu. Asmuo vertinamas jo 
„turimos žemės kiekybe ir kokybe. Žemė 

Aigipto miesto rinkos maina prekyba: dešinėje 
žuvypirkliai siūloma paukštis su narveliu. kairėje— | 
parduo-dami tepalų dubenėliai. 


yra vienintelė gyvenimo ir valstybės iš- 
tekliaus versmė; tatai verčia gerbii žemi- 
ninkus, ir viduriniais amžiais karalius tu- 
rėjo tiek reikšmės, kiek jis turėjo savos 
žemės. 

Feodalai savo valdomose žemėse yra 
pilni valdovai. Jie tarp savęs net kariau- 
ją. Nors tai valstybei ir.visuomenei buvo 
be galo žalinga, bet karaliai negalėjo tam * 

+ pasipriešinti, 

„Tais laikais pradeda įsigalėti ir Romos 
popiežiai. Didikai dažnai, atsimesdami 
nuo karaliaus, šliedavosi prie dvasios 
valdovų, ieškodavo: jų pagalbos. Buvo 
laikai, kad karaliai prieš popiežių kelia- 
klupsčiavo. Romos popiežiai sukūrė sa- 
vo valstybę. Karaliai tik iš bažnytinės 
valdžios tegalėdavo gauti vainiką. 

Vis didėja skirtumas tarp laisvų ir ne- 
laisvų žmonių.  Išsiplėtoja baudžiava. 
Mažne visa liaudis buvo baudžiauninkai, 
kurie visiškai priklausydavo savo ponui. 
Ką ponas norėdavo, tą ir darydavo bau- 
džiauninkui. 

monių laisvė tuomet reikšdavosi turė- 
jimu teisės stoti kariuomenėn. Kalavijas 
buvo laisvės ženklas: kas jį galėdavo val- 
dyti, tas būdavo laikomas laisvu. Nelai- 
svieji turėjo eiti tam tikras tarnybas ir 
mokesčius mokėti. Baudžiauninkų būklė 
buvo be galo sunki, ir todel, kad ir žiau- 
riausiai malšinami, baudžiauninkai nuolat 
sukildavo. 

Be baudžiauninkų dar žinomi vergai. 
Jų buvo jau senų senovėje. Vergais palikda- 
vo karo imtiniai, skolininkai ir didieji nu- 
sikalfėliai.  Zilojoje senovėje (pirmykščio 
komunizmo laikais) vergus maistui suvar- 
todavo, bet atsiradus žemės ūkiui, pasi- 
rodė nenaudinga vergus užmušinėti, ir juos 
pavertė darbo gyvuliais. Vergas buvo at-. 
"skiro Žmogaus nuosavybė, tai buvo jo 
inventoriaus dalis. Ką norėjo, tą su ver- 

cu galėjo daryti: nori užmuša, nori par- 
duoda. AB) | 

Viduriniais amžiais vergija buvo labai 
išsiplatinusi. Ypač vergiją išaugo, kada 
buvo atrasta Amerika (XV amž. pabaigoj). 
Pietų Amerikoj del klimato sąlygų ne kiek- 
vienas europietis galėdavo dirbti. Todel 
gabendavo iš Afrikos negrus ir versdavo 
juos dirbti. Buvo susikūrusios tam tikros 
kompanijos, kurios vergais prekybą va- 
rydavo. 

Vergų būklė buvo be galo sunki: jie 
buvo prasčiau už gyvulius laikomi. Pa- 
senusius vergus, nebegalinčius darbo dirb- 
„ti, be pasigailėjimo žudydavo. Siandien 
mums vergija atrodo labai šlykšti, bet 
anais laikais tai buvo paprastas daiktas. 
Katalikų bažnyčia, būdama viduriniais ąm- 
žiais galingiausia organizacija, nematė 
reikalo prieš vergiją kovoti ir ją naikinti. 

Kaip aukščiau minėta, gyvenimas rėmė- 
si žemės ūkiu. Atskirą ūkio organizaciją 
mes matome bažnyčioje. Jos centras — 


49 


Roma, į kurią plaukia mokesčiai.  Baž- 
„ nyčios turtai valdomi hierarchine tvarka, 
kurios aukščiausias valdovas — popiežius. 
Bet svarbiausia, kad tais laikais bažny- 
čios ūkis daugiau verčiasi pinigais (nors 
seniau šv. Augustinas ir kiti bažnyčios 
tėvai prieš pinigus labai kovojo). Jei baž- 
nyčia gauna dovanų ar dešimtinę natūra 
(produktais), tad jie tuoj verčiami pinigais. 
Vienuolynai stengiasi sudaryti visiškai ne- 
priklausomą nuo didikų ūkį, keldami savo 
pramonę ir tt.  Sutvirtėjusi bažnyčios ga- 
lybė veda griežtą kova su miestų savai- 
mingesniu gyvenimu. 

Charakteringą pažymį vidurinių amžių 
tvarkoj sudaro miestai, kaipo atskiri ūkio 
vienetai. Sunaikinus germanams Romos 
valstybę, buvo nugriauti ir miestai. Bet 
po kurio laiko jie vėl pradėjo atsigauti ir 
kaskart jų galybė vis augo. Ypač iškyla 
Italijos miestai, kur tvarka demokratiš- 
kesnė (komunarinė). Tuose miestuose jau 
gana anksti žmonės susispiečia į sąjun- 
gas ir veda gana griežtą kovą už sava- 
rankiškumą, pirma už ūkinį, bet vėliau ir 
už politinį. Miestuose pradeda klestėti 
amatai ir prekyba. Amatninkai buvo su- 
sijungę į savo sąjungas, vadinamas ce- 
čhais. Asmuo neįsirašę į cechą, negalė- 
davo amatu verstis. 


Sutvirtėję miestai virsta net ir atskiro- 
mis valstybėlėmis. DPav., Venecija turėjo 

labai didelį laivyną, ten buvo įsigalėjęs pi- 
niginis ūkis, bankai ir t.t. 

Vidurinių amžių miestai gyvena skir- 
tingu gyvenimu, mažai besikišdami į tuos 
santykius, kurie buvo sodžiuose. Italijos 
miestai, politikos atžvilgiu būdami nepri- 
klausomi, daugiausia tarpininkaudavo pre- 
kybai. Pramonė juose nebuvo išsiplė- 
tojusi. | 

Voketijos miestai įsigyja net ir žemės, 
bet politikoj didesnės reikšmės neturėjo. 
Jų darbavimasis neišeidavo iš savo apy- 
linkės ribų, nors sudarydavo ir labai stip- 
rius ekonominius vienetus. 

Gamyboje daugiausia pasižymėjo Anglų 
ir Skandinavų miestai. Skandinavai ir 
anglai varė prekybą silkėmis, gaudomo- 
mis Baltijos jūrose, ir geležimi. Svarbus 
prekybos objektas (daiktas) buvo ginta- 
ras, ypač su tolimesniais kraštais. Svar- 
bią mainų prekę sudarė ir skaros, kartais 
vaidinusios net pinigų rolę. 

Atskirą vietą užima slavėnų kraštų 
miestai, kaip ir visas jų ūkio plėtojima- 
sis turi kitoniškesnių žymių. Nors sla- 
vėnuose esama daug individuališko gy- 
venimo žymių, bet dažniau randame juos 
bendruomenėmis gyvenant. Žemė pri- 
klauso ne atskiram asmeniui, bet visam 
sodžiui. Protarpiais žemėbūdavo sodžiaus 
nariams perskirstoma (traukiant burtus). 
Slavėnų/miestų buvo labai maža, ir jie 
nebuvo nei kunigaikščių sostinės, nei sa- 

varankiški ūkio vienetai. Jie neturėjo jo- 
kio ypatingo savarankiškumo, ne tik po- 
litinio, bet ir ekonominio. Slavėnų mies- 
tas buvo ypač kunigaikščio sustojamoji 
vieta. Tuose miestuose būdavo rengiami 
turgai, į kuriuos galėdavo važiuoti pirkliai 
ir ūkininkai. 

Tiek apie vidurinių amžių laikvs. Feo- 
dalizmo formas pergyveno beveik visa | 
Europa, bet jis liko sugriautas gimstan- 
čios šių laikų kapitalistinės tvarkos. 
Feodalizmo liekanos gana smarkiai ko- 
vojo su apsireiškusioims naujomis gyve- 
nimo formomis, ir tik didžioji prancūzų 
revoliucija (XVIII šimtm. pabaigoj) galu- 
tinai jas sunaikino. 

Mes pradėjome senaisiais, kur kas prieš 
Kristaus gimimą, laikais, ir priėjome prie 
kapitalistinės visuomenės tvarkos. Apie 
ją čia nebetenka kalbėti, nes apie tai 
bus: mano paties rašyta (žiūr. Nr. Nr. 
17 ir 18 „Kapitalistinis ir socialis- 
tinis ūkis“). Norėčiau tik viena pabrėžti. 
kad visuomenės gyvenimas nėra pastovus, 
Toji ūkio forma, kurią mes šiandie pergy- 
vename, nėra amžina. (Gyvenimas kuria 
naujas formas. Siandie gyvenimas yra 
taip sutvarkytas, kad vieni ponauja, kiti 
prakaituoja; kiek turtuoliams gera, tiek 
darbininkams sunku. Nori gyventi — rei- 
kia kovoti. | | ais 

Bet mes kovojame ir tikime, jog išau 
geresnio, teisingesnio gyvenimo dienos. 

Mikėnų pilis (Graikuose)—statyta iš didelių tašytų akmenų | 
| dailiai suleistų vienų su kitais. 

Babilioniečių šventykla. Ta šventykla kartu bu- 

vo ir mokslo centras, kur kunigai atlikdavo įvai- 

rius stebėjimus, ypač dangaus. Toliau matyti 
Babilio miestas. 

